Насиха Капиџиќ-Хаџиќ

Насиха Капиџиќ-Хаџиќ (6 декември 1932 – 22 септември 1995) — босанска авторка и поетеса. Нејзината прва книга за деца, ''„Maskenbal u šumi'' “ („Маскенбал во шумата“), била објавена во 1962 година.
Таа има освоено награди за своите дела и била обележана со тоа што била ставена на поштенска марка, а по смртта нејзината куќа била прогласена за национален споменик.
1 Биографија
Била родена во Бања Лука, Босна и Херцеговина, тогашна Југославија на 6 декември 1932 година. Нејзиниот татко, Хаџиќ Али Ефенди Капиџиќ, бил висок имам во Кралската југословенска армија. Како мала, таа имала операција на ногата и носела гипс, поради што останала прикована за кревет. Шестгодишната Насиха за прв пат почнала да пишува за време на нејзиното закрепнување.
Таа посетувала основно и средно училиште во Бања Лука и се преселила во Белград за да студира на Филозофскиот факултет при Белградскиот универзитет, каде што го стекнала својот академски степен. Подоцна предавала во гимназијата во Бања Лука и била радио продуцент за детски емисии на Радио Сараево.
Творештвото на Капиџиќ-Хаџиќ првпат било објавено во 1962 година, кога делото „Маскарада во шумата“ било вклучено во антологија. Таа потоа пишувала песни, раскази и драми, од кои некои биле преведени на други јазици, а други станале сет-текстови за училишта. Нејзиното последно објавено дело била збирка од нејзините радио драми во 1980-тите години.
Капиџиќ-Хаџиќ живеела во Сараево за време на опсадата во 1990-тите години и починала поради лоша здравствена состојба во тој период на 22 септември 1995 година. Била надживеана од нејзината ќерка, Аида.
На 15 април 1996 година, во нејзина чест била издадена национална поштенска марка. Скалила, украсени со песни од седум писатели, меѓу кои и Капиџиќ-Хаџиќ, биле отворени во 2013 година.
2 Куќата на Капиџиќ
Домот од детството на Капиџиќ-Хаџиќ бил признаен како Национален споменик на Босна и Херцеговина и добил заштитен статус во земјата поради неговите врски со авторката. Во куќата има спомен-обележје со песната „Везен мост“. Куќата била изградена во 18 век и се наоѓа во Мејдан, Бања Лука. Таткото на Капиџиќ-Хаџиќ ја купил во 1920 година од Мухамед Беј Куленовиќ.
3 Библиографија
*''Maskenbal u šumi'' ("Маскенбал во шумата", 1962)
*''Vezeni most'' ("Везен мост", 1965)
*''Od zmaja do viteza'' ("Од змеј до витез", 1970)
*''Skrivena priča'' ("Скриена приказна", 1971)
*''Poslanica tiha'' ("Тивко писмо", 1972)
*''Kad si bila mala'' ("Кога си била мала", 1973)
*''San o livadici'' ("Сонот за ливадите", 1974)
*''Od tvog grada do mog grada'' ("Од твојот град до мојот", 1975)
*''Glas djetinjstva'' ("Гласот на детството", 1975)
*''Šare mog šešira'' ("Орнаментите на мојата капа")
*''Liliput'' (1977)
*''Šare djetinjstva'' ("Орнаментите на детството", 1977)
*''Događaj u Loncipunumu'' ("Настанот во Лонципунум", 1977)
*''Lete, lete laste'' ("Ластовиците летаат")
*''Vrbaška uspavanka'' ("Врба приспивна")
*''Vujo, Vučko, Vuk''*''Krilo i šapa'' ("Крило и шепа")
*''Trčimo za suncem'' ("Трчаме по сонцето")
*''Taj patuljak'' ("Тоа џуџе")
*''Pjetlić, svraka i proljeće'' ("Петелот, страчката и пролетта")
*''Sto vukova'' ("Сто волци")
*''Šuma i pahuljice'' ("Шумата и снегулката)
*''Nenina bašta'' ("Бабината на баба")
*''Pod beharom moje janje spava'' ("Моето јагне спие под цветовите")
4 Награди и признанија
*''Dvadeset-sedmojulska nagrada'' (Награда „27 Јули")
*''Nagrada Veselin Masleša'' (Награда „Веселн Маслеша")
*''Šestoaprilska nagrada Grada Sarajeva'' (Награда „Шести април во Сараево“)
*''Nagrada Zmajevih dečijih igara'' (Награда за детски игри на Змај)